

**Дериваттар тізбесін бекіту туралы**

Қазақстан Республикасы Ауыл шаруашылығы министрінің 2015 жылғы 16 ақпандағы № 18-03/105 бұйрығы. Қазақстан Республикасының Әділет министрлігінде 2015 жылы 18 наурызда № 10482 тіркелді

      Қазақстан Республикасының 2003 жылғы 8 шілдедегі Орман кодексінің 13-бабы 1-тармағының 18-14) тармақшасына және «Жануарлар дүниесін қорғау, өсімін молайту және пайдалану туралы» Қазақстан Республикасының 2004 жылғы 9 шілдедегі Заңының 9-бабы 1-тармағының 68) тармақшасына сәйкес **БҰЙЫРАМЫН:**  
      1. Қоса беріліп отырған дериваттар тізбесі бекітілсін.  
      2. Қазақстан Республикасы Ауыл шаруашылығы министрлігінің Орман шаруашылығы және жануарлар дүниесі комитеті заңнамада белгіленген тәртіппен:  
      1) осы бұйрықтың Қазақстан Республикасының Әділет министрлігінде мемлекеттік тіркелуін;  
      2) осы бұйрық Қазақстан мемлекеттік тіркелгеннен кейін күнтізбелік он күн ішінде оның мерзімді баспа басылымдарында және «Әділет» ақпараттық-құқықтық жүйесінде ресми жариялауға жіберілуін;  
      3) осы бұйрықты Қазақстан Республикасы Ауыл шаруашылығы министрлігінің интернет-ресурсында жариялануын қамтамасыз етсін.  
      3. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

*Министр                                    А. Мамытбеков*

Қазақстан Республикасы     
Ауыл шаруашылығы Министрінің  
2015 жылғы 16 ақпандағы     
№ 18-03/105 бұйрығымен     
бекітілген

**Дериваттар тізбесі**

      Ескерту. Тізбеге өзгеріс енгізілді - ҚР Ауыл шаруашылығы министрінің 26.10.2015 № 18-03/947 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.

|  |  |
| --- | --- |
| 1. Өсімдіктер туындысы | |
| 1 | Ағаш безі |
| 2 | Баданалар |
| 3 | Бүршік |
| 4 | Жеміс |
| 5 | Қосалқы сүрек ресурстары (материалдар) |
| 6 | Өркендер |
| 7 | Саңырауқұлақтар |
| 8 | Тамыр, тамырсабақ |
| 9 | Тұқым |
| 10 | Түйіндер |
| 11 | Шайыр және ағаш шырындары |
| 2. Өсімдіктерден және олардың туындыларынан өндірілген өнім | |
| 1 | Ағаш көмірі |
| 2 | Ағаш өнімдері |
| 3 | Гербарийлер |
| 4 | Жабайы өсімдіктерден алынатын май |
| 5 | Жиһаз бөлшектері |
| 6 | Өркеннен алынған шыбықтар |
| 7 | Кәдесыйлық бұйымдар |
| 3. Жануарлар туындысы | |
| 1 | Май |
| 2 | Уылдырық |
| 3 | Тері |
| 4 | Қан |
| 5 | Аю өті |
| 6 | Балықтың жыныстық бездері (гонадалары) |
| 7 | Мүйіз және тұяқ |
| 8 | Су омыртқасыздарының жұмыртқалары |
| 9 | Жұмыртқа |
| 4. Жануарлардан және оның туындыларынан өндірілген өнім | |
| 1 | Галантериялық бұйымдар |
| 2 | Медициналық препараттар |
| 3 | Кәдесый бұйымдары |
| 4 | Тұлып |
| 5 | Зергерлік бұйымдар |

      Ескертпе: Дериваттар тізбесі Құрып кету қаупі төнген жабайы фауна мен флора түрлерінің халықаралық саудасы туралы конвенцияның талаптарын орындау үшін әзірленген.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК